РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

1000 София, ул. Екзарх Йосиф, 12			              Администрация: тел.: 02/930 49 57; факс: 02/980 76 32

ПРОТОКОЛ № 20

от заседание на Комисия „Съдебна карта, натовареност и 
съдебна статистика” към Висшия съдебен съвет

14 юни 2016 г.
/вторник-12,00 часа/

	Днес, 14 юни 2016 г. (вторник), 12,00 часа се проведе заседание на Комисия „Съдебна карта, натовареност и съдебна статистика”  към ВСС, в състав:

					ПРЕДСЕДАТЕЛ: КАЛИН КАЛПАКЧИЕВ

					         ЧЛЕНОВЕ: ГАЛИНА КАРАГЬОЗОВА
							       КАМЕН ИВАНОВ
							       МАРИЯ КУЗМАНОВА - отсъства
							       СОНЯ НАЙДЕНОВА

	Присъстват от администрацията на ВСС експертни сътрудници към комисията: 
	Красимира Василева - началник отдел „ЮОДКВСС”, Румен Митев – началник отдел „САОД”  Галина Хаджиева и Емилия Петкова – експерти в отдел „САОД”, д-я ИТСС”.

ПО ДНЕВНИЯ РЕД:

	1. ОТНОСНО: Извлечение от протокол № 21/30.05.2016 г. от заседание на Комисията по предложенията и атестирането на ВСС относно обсъждане на възможността за оптимизиране на щатната численост на длъжността „съдия”  в окръжните съдилища чрез преразглеждане на свободните длъжности.

КОМИСИЯ „СЪДЕБНА КАРТА, НАТОВАРЕНОСТ И
СЪДЕБНА СТАТИСТИКА”
РЕШИ:

	1.1.  Приема за сведение извлечение от протокол № 21/30.05.2016 г. от заседание на Комисията по предложенията и атестирането на ВСС относно обсъждане на възможността за оптимизиране на щатната численост на длъжността „съдия”  в окръжните съдилища чрез преразглеждане на свободните длъжности.
	1.2. Приема за възможно и предлага на Комисия по предложенията и атестирането да бъде извършено съкращаване на съдийския щат с по 1 (една) щатна бройка в следните окръжни съдилища: ОС- гр.Враца, ОС-гр.Видин, ОС-гр.Русе, ОС-гр.Перник и ОС-гр.Ямбол, с оглед тяхната ниска натовареност. Намаляването на съдийския щат следва да бъде съобразено със становищата на председателите на съответните съдилища, с оглед отчитане спецификите на организация на работата по материи, съществуващите отделения и тяхната натовареност и брой състави.
	1.3. Предлага на Комисия по предложенията и атестирането, при успешна съгласувателна процедура по т.1, освободените съдийски щатни бройки да бъдат разкрити в Софийски градски съд, като за тяхното заемане да бъде обявен конкурс.
	1.4. При изпълнение на хипотезата по т.1.3. следва да бъде предложено изменение на решение на Съдийската колегия на ВСС по протокол № 7/07.06.2016г. относно броя на обявените свободните длъжности “съдия” в окръжните съдилища.
	1.5. Изпраша решението на Комисия по предложенията и атестирането.

2. ОТНОСНО: Писмо изх. № ИП-0495/07.06.2016 г. от председателя на Окръжен съд-гр. Варна относно Правила за оценка на натовареността на съдиите, приети с Решение на ВСС по Протокол № 62/16.12.2015 г. и Указания по Приложение №3 към същите, приети с Решение на КАОСНОСВ от 25.05.2016 г.,публикувани на 30.05.2016 г. /вх.№ 11-06-857/13.06.2016 г./

КОМИСИЯ „СЪДЕБНА КАРТА, НАТОВАРЕНОСТ И
СЪДЕБНА СТАТИСТИКА”
РЕШИ:

	2.1.  Приема за сведение писмо изх. № ИП-0495/07.06.2016 г. от председателя на Окръжен съд-гр. Варна относно Правила за оценка на натовареността на съдиите, приети с Решение на ВСС по Протокол № 62/16.12.2015 г. и Указания по Приложение №3 към същите, приети с Решение на КАОСНОСВ от 25.05.2016 г.,публикувани на 30.05.2016 г. /вх.№ 11-06-857/13.06.2016 г./.
2.2. Изпраща писмото на фокус-групите по граждански и търговски, и наказателни дела, определени с решение на КАОСНОСВ по Протокол № 14/08.04.2016 г., т.5, с оглед съобразяване на предложенията при евентуални промени на Правилата за оценка на натовареността на съдиите.

	3. ОТНОСНО: Писмо изх.№ 822/09.06.2016 г. от председателя на Районен съд-гр. Нови Пазар относно проблеми с новите статистически кодове и шифрите за натовареност. /вх.№ 11-07-1418/13.06.2016 г./.

КОМИСИЯ „СЪДЕБНА КАРТА, НАТОВАРЕНОСТ И
СЪДЕБНА СТАТИСТИКА”
РЕШИ:

	3.1. Приема за сведение писмо изх.№ 822/09.06.2016 г. от председателя на Районен съд-гр. Нови Пазар относно проблеми с новите статистически кодове и шифрите за натовареност. /вх.№ 11-07-1418/13.06.2016 г./.
	3.2. Изпраща писмото на фокус-групата по наказателни дела, определена с решение на КАОСНОСВ по Протокол № 14/08.04.2016 г., т.5, с оглед съобразяване на предложенията при евентуални промени на Правилата за оценка на натовареността на съдиите.
	4. ОТНОСНО: Писмо изх.№ РД-01-279/09.06.2016 г. от председателя на Районен съд-гр. Панагюрище относно проблеми с новите статистически кодове и 	шифрите за натовареност /вх.№ 11-07-1421/13.06.2016 г./

КОМИСИЯ „СЪДЕБНА КАРТА, НАТОВАРЕНОСТ И
СЪДЕБНА СТАТИСТИКА”
РЕШИ:

	4.1. Приема за сведение писмо изх.№ РД-01-279/09.06.2016 г. от председателя на Районен съд-гр. Панагюрище относно проблеми с новите статистически кодове и шифрите за натовареност /вх.№ 11-07-1421/13.06.2016 г./.
	4.2. Изпраща писмото на фокус-групата по наказателни дела, определена с решение на КАОСНОСВ по Протокол № 14/08.04.2016 г., т.5, с оглед съобразяване на предложенията при евентуални промени на Правилата за оценка на натовареността на съдиите.

						ПРЕДСЕДАТЕЛ НА
						КОМИСИЯТА:         /П/

								КАЛИН КАЛПАКЧИЕВ